
Vápnfirðiuga saga er hér gefin út eftir handriti. 
sem séra Þorleifr Jónsson á Skinnastað hefir ritað upp. 
Hetir hann sagt mér að það væri ritað eftir gömir hand- 
riti, sem haun hafði fengið át Jökuldal. 

At Vápntirðinga sögu cru að eins tii pappirshandrit 
og eigi eldri enn frá lokum seytjándu aldar. og er sá 
galli á þeim öllum, að í þau vantar alimikinn kafla af 
sögunni. Þau ern auðsjáanlega komin áf hinni sömu 
skinnbók, enn svo vel vill til, að eitt blað er eun til at 
henni í 162 fol. í safni Árna Magnússonar og er þar á 
seinni helmingur eyðunnar. 

Í hinni fyrri útgáfu af Vápnfirðinga tözu, sem gefin 
er út á kostnað Fornritafélags Norðnrlanda at G(unnlaugi) 
Þórðarsyni, stendnr þessi eyða ekki fyit, því útgefandi 
hefir ekki treyst sér til að lesa það úr henni, sem á 
skinnblaðinu stendur, og hafa söguskrifarar ekki getað 
lesið það þegar á 17. öld. Enn (ruðbrandur Vigtússon 
gat lesið það að nokkru 'eyti, og er á kafli prentaður Í 
„Nýjum Félaggritum“, XXI, Khötu 1861. Þó vantar þar 
enn frainan við, það sen ekki stendur á skinnblaðinu, og svo 
vantar víða kafla úr línum á skinnblaðinu, sem ern óles- 
andi, og er því katli þegsi allur skörðóttur. 

En í handriti því at Bögunni, sem hán er nú prent- 
uð eftir, er engin eyða. og er sí uppfylling að mestu 
samhljóða þeim kafla, sem Guðbr. Vigtússon hefir lesið, 
það sem hann nær, og auk þess er hér fyrri partr eyð- 
unnar fyltr, sem ekki er á skiunblaðinu. Þessi uppfyll- 
ing, sem hefst síðast í 10. kapítula sögunnar Í þessari 
útgáfu og nær fram í 20. kapítula, er hér prentuð með 

skáletri (cursiv), að því leyti sem hún er ókunnug áðr 
eða hefir ekki orðið lesin, enn það tem Gnuðbrandr Vig- 
tússon hefir lesið er prentað með beinu letri (antiqua). — 
Í hinni fyrri útgáfu er ekkert kapitulatal. — Ég get því 
miður ekki ættfært þessa uppfylling sögunnar og ekkert 
um hana sagt framar enn ég hefi þegar ekýrt frá. 

Vápnfirðinga aga er þannig prentuð bér í fyrsta 
sinni í heilu líki. og er þessi útgáfa því miklu fullkomn- 
ari enn hin fyrri. 

Það hefði reyndur átt við. að þættirnir, sem fylgja 
Vápnfirðingasögu (Þorsteins þáttr hvíta, Þorsteins þáttr 
stangarhöggs og Brandkrossa þáttr) hefði verið gefn- 
ir út um leið, enn svo hefir verið ákveðið, að allir 
"þættir? kæmi út í bindi sér í þessu safni, og verða þeir 
því að bíða fyrst um sinn. 

Þar sem tagt er í Vápnfirðinga sögu, að Guðmundr 
ríki hafi veitt Geiti, og að vorið áður enn brodd-Helgi 
var veginn færi Geitir á fund Guðmundar, er það lík- 
legra, sem Guðbrandr Vigfússon ætlar, að þar sé víxlað 
nöfnum, og að hér sé átt við deilur þeirra Þorkels Geitis- 
sonar og Bjarna brodd-Helgasonar (sbr. Ljósvetninga sögu), 
því hitt gerðist svo snemma, að Guðmundr ríki getr 
naumast verið við það riðinn. Sama er að segja um það. 
að Jórunn dóttir Einars Þveræings gat naumast verið 
gift Þorkeli, er bardaginn varð í Böðvaredal, enn eigi að 
síður er það rétt, að Jórunn sætti þá frændr, þótt það 
yrði síðar. 

Vápnfirðinga saga. 


Sá maðr bjó at Hoti í Vápnafirði. er Helgi 
hét. Hann var son Þorgils Þorsteinssonar, Ölvés- 
sonar. Ásvaldssonar. öxna-Þórissonar. Ölvér 
var lendr maðr í Noregi um daga Hákonar 
jarls Grjótgarðssonar. Þorsteinn hvíti kom fyrst 
út til Íslands þeira langfeðga. og bjó at Töófta- 
velli fyrir utan Síreksstaði. Enn Steinbjörn bjó 
at Hofi. sonr IRefs hins rauða. Ok cr honum 
eyddist fé fyrir þegnskapar sakir. þá keypti 
Þorsteinn Hofsland ok bjó þar sex tigu vetra; 
hann átti Ingibjörgu dóttur Hróðgeirs hins hvíta. 
Þorgcirrsonr Þorsteins var faðir brodd-Helga; hann 
tók við búi Þorsteins. Þorkell og Héðinn vágu 
Þorgils. enn Þorsteinn hviti tók þá enn við búi 
og fæddi upp brodd-Helga sonarson sinn. Helgi 
varmikill maðroksterkr ok harðgerr, vænnogstór- 
mannlegr. Eigi var hann máligr í barnæsku. enn ó- 
d:vllok óvæginn þegar á unga aldri: hann var hug- 
kvæmrok margbreytinn. Frá því er sagt cinn- 
hvern dag at Hofi, er naut váru á stöðli, at 
graðungr var á stöðlinum, er þeir LE áttu; 

enn annarr graðungr kom at ok stönguðust 
graðungarnir. Enn sveinninn Helgi var úti, 
ok sér at þeira graðungr dugir verr ok ferr 
frá. Hann tekr mannbrodd einn ok bindr á 
enni graðunginum, ok gengr þaðan frá þeira 
graðungi betr. Af þessum atburði var hann kallaðr 
brodd-Helgi, ok var hann afbragð allra þeira 
manna at atgervi,er þar fæddust upp íheraðinu. 

2. Maðr hét Svartr, er kom út hingat ok 
gerði bú í Vápnafirði. Hit næsta honum bjó 
sá maðr, er Skíði hét; hann var félítill. Svartr 
var mikill maðr vexti ok rammr at afli, vel vígr 
ok ócirðarmaðr hinn mesti. Þá Svart ok Skíða 
skildi á um beitingar, ok lauk því svá, at 
Svartr vá Skíða, enn brodd-Helgi mælti eftir 
vigit ok gerði hann sekan um. Þá var brodd- 
Helgi tólf vetra gamall. Eftir þat lagðist Svartr 
út á heiði þá er vér köllum Smjörvatnsheiði, 
skamt frá Sunnudal, ok legst á fé Hofsverja ok 
gerði miklu meira at, enn honum var nauðsyn 
til.  Sauðamaðr at Hofi kom heim einn aftan 
ok gekk inn í rekkjugólf Þorsteins karls, þar 
er hann lá sjónlauss. Þorsteinn mælti: „Hversu 
hefir at farit í dag, félagi?“ segir hann. „Sem 
verst“, segir hinn; „horfinn cr gcldingr þinn 
hinn beæti ok þrír aðrir“, segir sauðamaðr. 
„Komnir munu til sauða annarra manna“, segir 
Þorsteinn, „ok munu aftr koma“. „Nei, nci“, segir 
sauðamaðr; „þeirmunu aldri aftr koma“. „Mæl við 

mik slíkt, er þér líkar“, segir Þorsteinn: „enn tala 
eigi slíkt fyrir brodd-Helga“. Brodd-Helgi spurði 
sauðamann, hversu fiakkat hefði um daginn, enn 
hann hafði öll hin sömu svör við hann sem við 
Þorstein. Brodd-Helgi lét sem hann heyrði 
eigi, ok fór í rekkju um kveldið. Ok er aðrir 
menn Váru sofnaðir, reis hann upp, tók skjöld 
sinn ok gekk út. Þess skal getit, at hann 
tók upp einn hellustein mikinn ok þunnan, ok 
lét annan enda í brækr sínar, enn annan fyrir 
brjóst. Hann hafði í hendi bolöx mikla á hávu 
skafti. Hann terr unz hann kemr í sauðahús; 
hann rekr þaðan spor, því at snjór var á jörðu; 
hann kemr á Smjörvatnsheiði upp frá Nunnu- 
dali. Svartr gekk út ok sá mann knálegan, 
kominn at sér, ok spurði, hverr þar væri. 


Brodd-Helgi segir til sin. „Þú munt ætla at 
fara á fund minn ok eigi erendislaust“, segir 
Nvartr, -- hljóp at honum ok leggr til hans 


með höggspjóti miklu, enn brodd-Helgi brá við 
skildinum. ok kom á utanverðan skjöldinn ok í 
helluna. ok sneiddi af henni svá hart, at hann 
fell eftir laginu: enn brodd-Helgi höggr á fót- 
inn, Svá at af tók. Þá mælti Nvartr: „Nú 
gerði gæfumun okkarn“, segir hann, „ok muntu 
verða banamaðr minn. „nn sá ættgeigr mun 
verða í kyni yvðru heðan af,at alla ævi mun 
uppi Vera, meðan landit er bygt“. Eftir þetta 
hjó Helgi hann banahögg. Nú vaknar Þorsteinn 
1* 

karl heima at Hofi, ok gengr af rekkju sinni 
ok tekr í rúm brodd-Helga, ok var þat kalt orðit. 
Hann vekr upp húskarla ok biðr þá leita Helga. 
Ok er þeir kómu út, röktu þeir spor hans alla 
leið, ok fundu hann, þar er Svartr lá dauðr. 
Síðan huldu þeir hræ Svarts, ok höfðu með sér 
alt þat er fémætt var. Varð brodd-Helgi víðfrægr 
mjök ok lofaðr af alþýðu fyrir þetta verk, er hann 
hafði unnit, jafnungr sem hann var enn at aldri. 

3. Í þann tíma, er Þorsteinn bjó at Hofi 
og brodd-Helgi óx upp með honum, þá bjó sá 
maðr í Krossavík hinni ytri, er Lýtingr hét, 
ok var Ásbjarnarson, Óláfssonar langháls. Hann 
var vitr maðr og vel auðigr at fé: hann átti 
konu þá, er Þórdís hét, dóttir Herlu-Bjarna 
Arnfinnssonar. Þau áttu tvá sonu. þá er við 
þessa sögu koma: hét annarr Geitir, enn annar 
Blængr. Halla hét dóttir lýtings, enn önnur 
Rannveig, ok var hon gift í Klifshaga í Öxar- 
fjörð þeim manni, er Óláfr hét. Þeir váru mjög 
jafngamlir bræðr ok brodd-Helgi, ok var með 
þeim vinfengi mikit. Brodd-Helgi fekk Höllu 
Lýtingsdóttur, systur þeira bræðra: þeira dóttir 
var Þórdís todda, er átti Helgi Ásbjarnarson. 
Bjarni hét sonr þeira hinn yngri, enn Lýtingr 
hinn eldri. Bjarni var at fóstri í Krossavík 
með (reiti.  Blængr var rammr at afli ok hallr 
nökkut Í göngu.  Geitir átti Hallkötlu Þiðr- 
andadótttur, frændkonu Droplaugar sona. Svá 

var vingott með þeim brodd-Helga og Geiti, 
at þeir áttu hvern leik saman ok öll ráð, ok 
hittust mjök hvern dag. ok fanst mönnum orð 
um, hversu míkil vinátta með þeim var. Í 
þann tíma bjó sá maðr í Sunnudal, er Þormóðr 
het ok var kallaðr stikublígr: hann var sonr 
Steinbjarnar kartar ok bróðir Refs af Refsstöð- 
um ok Egils á Egilsstöðum. Börn Egils váru 
Þórarinn, Hallbjörn, Þröstr ok Hallfríðr, er 
átti Þorkell (reitisoon.  Nynir Þormóðar vóru 
þeir Þorsteinn ok Evvindr, enn synir Refs Steinn 
ok Hreiðarr: allir vóru þeir þingmenn Geitis. 
Hann var spekingr mikill. Samfarir þeira Höllu 
ok brodd-Helga váru góðar. Lýtingr var á 
fóstri í Oxarfirði með Þorgilsi skinna.  Brodd- 
Helgi var vel auðigr at fé. 

4. kitthvert sumar er trá því sagt, at skip 
kom út í Vápnafirði: því skipi stýrði sá maðr, 
er Þorleitr hét ok var kallaðr hinn kristni; 
hann átti bú |í Reyðartirði| í Krossavík, ok var 
stjúpson Ásbjarnar loðinböfða.  Annarr stýri- 
maðr er nefndr Hrafn. norrænn at kyni, auðigr 
ok fjölskrúðigr at gersemum, sínkr maðr, fálátr 
ok vel stiltr. Þess er getit. at hann átti einn 
gullhring, þann er hann hafði ávalt á hendi sér, 
ok einn kistil, er hann hafði oft undir sér í 
rúmi, ok hugðu menn hann fullan af gulli ok 
silfri. Þorleifr fór heim til bús síns í Nrossa- 
vík, enn austmenn vistuðust. Brodd-Helgi reið 

til skips ok býðr stýrimanni til vistar með sér. Aust- 
maðr kvaðst eigi þangat mundu til vistar 
fara, — „því at mér ertu sagð rstórlátr ok fé- 
gjarn“, segir hann, „enn ek em smálátr ok lítil- 
hæfr, ok er þat ósamfært“. Brodd-Helgi falaði 
af honum góða gripi, því at hann var skraut- 
menni mikit, enn Hrafn kvaðst öngvan grip 
vilja á frest selja. Brodd-Helgi svarar: „Sæmi- 
lega hefir þú gert ferð mína: neitat vistinni, 
enn synjat kaupsins“. — Geitir kom ok til 
skips ok fann stýrimann, ok kvað honum óvitr- 
lega hafa tiltekizt, gintan at sér hinn göfgasta 
mann í því heraði. Austmaðrinn svarar: „Þat 
hafða ek ætlat, at vistast hjá einhverjum bónda, 
eða viltu nú taka við mér?“ segir hann. Geitir 
lét eigi skjótt við því, enn þó kom þar, at hann 
tók við stýrimanni; vistuðust hásetar annars- 
staðar, ok var skipi til hlunns ráðit. Gervibúr 
var austmanni fengit at geyma Í varning sinn, 
ok seldi hann smátt varning sinn. Enn er 
komit var at vetrnóttum, höfðu þeir Egils synir 
haustboð, ok voru þeir brodd-Helgi ok Geitir 
þar báðir; gekk Helgi fyrir ok sat innar, þvíat 
hann var skrautmenni mikit. Orð var á því 
gert cigi alllítit, at þeim Helga ok Geiti þótti 
svá tíðrætt vera saman at því boði, at menn 
fengu hvárki af þeim tal nó gaman. Var nú 
slitit boðinu, ok fór hver til síns heimilis. 

>. Um vetrinn var leikr fjölmennr at bæ 

þeim, er at Haga heitir, gkamt frá Hofi; þar 
var brodd-Helgi. Geitir fýsti austmanninn 
mjök til þessa fundar, ok kvað hann þar hitta 
mundu marga sína skuldunauta: ok fóru þeir 
síðan þangat, ok varð honum hjaldrjúgt um 
skuldir sínar. Ok er leiknum var lokit ok 
menn vóru Í brottbúningi, sat Helgi í stofu 
ok talaði við þingmenn sína. Maðr kom í stofu 
ok sagði þeim, at Hrafn austmaðr væri veginn 
ok vrði menn eigi varir við vegandann. Helgi 
gekk út ok lét illa yfir því verki. er þar var 
unnit. Útför Hrafns var ger sæmileg at þeiri 
giðvenju. er þá var títt. — Maðr hét Tjörfi ok 
bjó á Guðmundarstöðum: hann var mikill maðr 
ok rammr at atli. Tjörfi var vinr þeirra brodd- 
Helga ok (reitis. Hann var horfinn þann dag 
allan, er austmaðrinn var veginn. Þat var 
sumra manna frásögn um lítlát Hrafns, at hon- 
um hefði vísat verit á forat ok týnzt þar. Þau 
orð fóru milli brodd-Helga ok treitis, at hálft 
fé mundi hvárr þeira hafa eftir Hrafn, ok skifta 
eigi fyrr enn eftir várþing. ok tók (Geitir við 
vörunni um vetrinn ok læsti í útibúri sínu. 
Þorleitr hinn kristni bjó skip sitt um várit til 
utanferðar, ok var albúinn at várþingi. Enn 
er svá var komit, þá fóru menn til várþings í 
Sunnudal, bæði brodd Helgi ok (reitir, ok var 
þá í mörgun stöðum fátt manna heima. Oker 
á leið þingit, var þat einn morgin snemma, át 

Þorleifr vekr upp skipverja sína: stigu þeir á 
bátinn ok reru síðan í Krossavík. Gengu þar 
upp ok til útibúrs Geitis; luku því upp ok báru 
á braut allan fjárhlut þann er Hrafn hafði átt, 
ok fluttu til skips síns. Halla var þar Lyt- 
ingsdóttir, ok skifti sér öngvu af. Nú fór 
brodd-Helgi heim af þinginu með Geiti; enn 
áðr þeir kómu heim, var þeim sagt, at Þor- 
leifr hefði allan fjárhlut Hratns upp tekit ok 
ætlaði braut at tlytja heðan af landi. Helgi 
tók svá upp, at Þorleifr mundi lögvillr orðinn 
um betta mál,ok þegar mundi hann laust láta, 
ef vitjat væri. Fara þeir nú síðan út til kaup- 
skipsins, ok höfðu mörg skip ok smá; ok er 
þeir kvöddust, mælti brodd-Helgi, at Þorleifr 
skyldi laust láta féit. Þorleifr kvaðst litit vita 
til laga, enn kvaðst ætla, at félagi mundi eiga 
at færa fé erfingjum. Brodd-Helgi svarar: 
„Eigi ætlum vér erendislaust at fara“. Þór- 
leifr svarar: „Fyrr skulu vér berjast allir, 
enn þér fáit nökkurn penning“. „Heyrit“, kvað 
Helgi, „hvat sá maðr mælir, er eingis góðs er 
verðr; skulu vér at vísu gera þá hrið, at 
nökkurum svíði“ Þá tók Geitir til orða ok 
mælti: „Ekki at ráði þykkir mér þetta, at 
veita þeim atsókn á smáskipum; enn vér vitum 
eigi, nema komi á andviðri ok reki þá upp síð- 
ar; má þá enn afgcra þat er sýnist“. Þetta 
var vel rómat af öllum ok var þetta ráð tekit; 

láta þeir þá at landi, ok fór brodd-Helgi heim 
með Geiti ok var þar nökkurar nætr. Þorleifi 
gaf þegar byvri, or varð hann vel reiðfara. ok 
færði ertingjum fé þat, er Hrafn hafði átt: enn 
þeir kunnu Lonum þökk fyrir, ok gáfu Þor- 
leifi sinn hlutskips. Nkildu þeir síðan góðir vinir. 

6. Brodd-Helgi var heldr ókátr um sumarit 
ok langaði mjök til kómu Þorleifs. Á hverjum 
mannfundi hittust þeir brodd-Helgi og Geitir 
Ok ræddu um fjárlát sitt. Brodd-Helgi spurði 
Geiti at, hvat at kistli þeim væri orðit, er 
Hrafn hafði átt. Enn (reitir kvaðst eigi vita, 
hvárt Þorleifr myndi hann utan haft hata með 
öðrufé,  „éða man austmaðrinn haft hafa með sér““ 
„Ek ætla annat heldr“, kvað Helgi, „at þú 
munir hafa hann í vitum þínum“. Geitir mælti: 
„Hvar er hriner sá. er hann hafði á hendi, þá 


er hann war veginn" „Eigi veit ek þat“, 
segir Melei: „enn hat veit ek, at eigi hafði 
hann hann í gröf með sér. Ok á hverjum 


mannfundi, er þeir hittust, spurði Helgi at 
kistlinum, enn (reitir í mót at hringnum, ok 
greindi þá sýnt um. Verðr nú svá. at hvárr 
þeira þóttist ciga nöokkut í annars garð. ok tók 
heldr að tækkast með þeim. Um sumarit eftir 
kom skip út í Reyðartirði, er átti Þorleifr hinn 
kristni, ok vóru þar á tveir sendimenn með 
honum. Þorleifr seldi sinn hlut skips, ok ferr 
síðan til bús sins eftir þat. Brodd-Helgi varð 

feginn þessum tíðindum. Enn er hann spurði, 
at Þorleifr hafði alt fé af höndum greitt erf- 
ingjum Hrafns, þá þótti honum ógreiðleg sú 
sök, at hon yrði gefin Þorleifi, ok ætlaði 
at fá á honum annan fangstað. Kona hét Stein- 
vör; hon var hofgyðja ok varðveitti höfuðhofit; 
skyldu þangat allir bændr hoftoll gjalda. Stein- 
vör fer á fund brodd-Helga, því at hon var 
honum skyld, ok segir honum til sinna vand- 
ræða, at Þorleifr hinn kristni greiddi eigi hof- 
toll sem aðrir menn. Enn brodd-Helgi kvaðst 
taka mundu þetta mál af henni á hendr Þor- 
leifi hinum kristna. 

í. Maðr hét Ketill ok bjó í Fljótsdal, ok 
var kallaðr hinn digri Ketill, góðr drengr ok garpr 
mikill. Þat er at segja um för Helga, at hann 
kom at gisting til Ketils, ok tók hann vel við 
honum. Þeir binda vel vinfengi sitt. Helgi 
mælti: „Einn er sá hlutr, Ketill, er ek vil biðja 
þik at þú gerir fyrir mik, at sækja Þorleif 
hinn kristna um hoftoll, ok stefnir honum fyrst, 
enn ek vil koma til þings, ok séim vit þá báð- 
ir saman“. Ketill segir: „Eigi mundi ek 
bundit hafa vinfengi við þik, ef ek hefði vitat 
þetta undir búa, því at Þorleifr er maðr vin- 
sæll: enn eigi mun ek neita þér í fyrsta sinni“. 
Skildu þeir síðan ok ferr Helgi leiðar sinnar. 
Ketill bjóst heiman, þá er honum þótti þar 
tími til, ok fara saman tíu karlar. Koma þeir 

í Krossavík snimma dags. Þorleifr stóð úti ok 
kvaddi þá Ketil ok bauð þeim öllum gisting; 
enn Ketill kvað snimt at taka gisting, svá 
gott veðr sem væri. Ketill spyrr hvárt Þor- 
leifr hefði goldit hoftoll, enn hann kvaðst ætla, 
at cigi mundi goldinn. „Þat er mitt erindi 
hingat, at heimta hoftollinn“, segir Ketill, „ok 
er þér eigi ráð at halda því, er engan mun 
ferr í“. Þorleifr svarar: #„Meirr gengr mér 
þat til enn smálæti, at mér þykkir þat allilla 
komit, er þar legst til“. — Ketill svarar: „Þat 
er mikil dul, at þú þvkkist betr kunna enn 
aðrir menn allir, er þú vilt eigi gjalda slíkar 
lögskyldir.“  Þorleifr svarar: „Eigi hirði ek, 
hvat þú segir um þetta mál“. Níðan nefndi Ketill 
sér Vátta ok stefndi Þorleifi hinum kristna: ok 
cr lokit var stefnunni, þá bauð Þorleitr þeim 
þar at vera, ok taldi veðr ótrúlegt vera. Ketill 
kvaðst fara mundu. Þorleifr bað þá aftr hverfa 
of veðrit tæki at harðna. Fara þeir nú á brott 
ok var skammt at bíða illviðris, ok urðu þeir 
aftr at hverfa: kómu þeir allsíð til Þorleifs, ok 
váru mjök dasaðir. Þorleifr tók vel við þeim, 
ok sátu þeir þar tvær nætr veðrtastir, ok var 
því betri beini sem þeir sátu lengr. Enn er 
þeir Ketill váru braut búnir, þá mælti hann: 
„Vér höfum hatt hér góðan beina, ok hefir þú 
Þorleifr, reynzt hinn beyti drengr, ok mun ek 
því launa þér, at niðr skal fala sök þín, ok 

vera vinr þinn heðan frá“.  Þorleifr svarar: 
„Mikils þykir mér vert vinfengi þitt, enn ekki 
þykkir mér undir, hvárt sökin fellr eða eigi; 
heit ek á þann félaga, er mik lætr eigi slíkt 
verða“. Skilja þeir síðan við svá búit, ok líðr 
svá fram til þingsins. Þat er sagt, at brodd- 
Helgi fjölmennir mjök til þingsins ok hyggr sér 
til hreytings. Ok er á leið þingit, spurði brodd- 
Helgi Ketil, hvar komit væri um mál Þorleifs 
hins kristna. Enn hann sagði honum hit sanna. 
Helgi segir: „Mjök hefir þú, Ketill, brugðizt 
mér um þetta mál, enda mun ok lokit vinfengi 
okkru“. Ok fæst nú ekki fang á Þorleiti, ok 
er hann ór sögunni. Þeir brodd-Helgi ok Geitir 
hittust nú skjótt eftir þingit, ok taldi Helgi 
mjök á hendr Geiti; kveðst af honum þessa 
svívirðing hlotit hafa, nær sem hann gæti leið- 
rétt, ok tók vinfengi þeira heldr at minka. 

S. Þat er sagt, at Halla Lýtingsdóttir tók 
eitt sinn til orða við brodd-Helga ok mælti: „Sam- 
farir okkar hafa lengi góðar verit; enn ck kenni 
mjök vanheilsu. ok mun þér verða skömm for- 
vista at mér fyrir búi þínu“. Helgi svarar: 
„Ek þykkist vel kvángaðr vera, ok ætla ek at 
una við þat meðan okkr vinzt líf“. Enn þat 
var þá siðvenja í þær mundir, at beiðast ór 
búi. Kona hét Þorgerðr, ok var kölluð silfra; 
hon var dóttir Þorvalds hins háva, ung at aldri, 
ok var hon þó ekkja ok bjó í Fljótsdal, þar sem 

nú heitir at Þorgerðarstöðum, ok var at um- 
sýslu með henni bróðir hennar, er Kolfinnr hét. 
Þorgerðr bauð brodd-Helga til sín við þriðja 
mann ok fór hann þangat. Tók hon við hon- 
um ágæta vel, setti hann í öndvegi ok sat hjá 
honum sjálf: varð þeim allhjaldrjúgt, ok áðr Helgi 
fór heim, er þat skjótast af at segja, at hann 
fastnaði sér Þorgerði xilfru. Er þá eigi frá 
Helga sagt fyrr enn hann kom heim til Hofs; 
var hann þá spurðr at tíðindum. Hann segir, 
at kona sé föstnuð manni. Halla spurði: Er 
þat Þórgerðr silfra?“ Já“. segir hann. .Hver- 
jum er hon föstnuð?“ segir hon. „Mér“, kvað 
hann. Þat þykkir þér eigi ot brátt“. segir 
hon. Litlu síðar kveðst Helgi mundu fara eftir 
Þorgerði. ok bað hon skyldi vera þar á meðan, 
ok þat lét hon tilleiðast, at hon fór eigi fyrr 
enn Þorgerðr kom. Npurðust nú þegar þessi tíð- 
indi um heraðit. ok lagðist illr rómr á, bví at Halla 
var vinsæl af öllum mönnum. Þeir bræðr sendu 
eftir Höllu ok fór hon með þeim. er Helgi var 
heim kominn, ok hafði með sér gripi sína. 
Helgi stóð úti í dyrum ok lét sem hann vissi 
eigi at Halla fór í braut. Halla var varla á 
bak komin, áðr (eitir bróðir hennar kom þang- 
at ríðandi. Þá mælti sendimaðr. at þau Halla 
skyldi ríða fyrr. enn (Geitir sneri til málaleit- 
unar við Helga, ok svá gerðu þau. Þá mælti 
Geitir við Helga, er þeir hittust, ok spurði, 

hvénær hann vildi greiða af höndum fé þat, er 
Halla ætti í hans garð. Helgi svarar: „Gott 
þykir mér, ef Halla unir eigi í Krossavík; þá 
er hon er heim komin; mun hon enn hverfa 
heim aftr hingat til Hofs“. Greitir reið nú heim 
við svá búit, ok þótti hvárumtveggja eigi betr 
enn áðr. Enn er Geitir kom eftir, spurði Halla 
hvat þeir Helgi hefði við talazt; enn hann sagði 
slíkt sem til bar. Hon segir: „Þú hefir verit 
hölzti bráðr í þessu máli, ok má vera at Helga 
þykki sviftir í, ef þú firrir hann öllu saman, 
ok er fjárstaðr grciðr at Helga; mun eigi mitt 
fé þverra í hans garði, ef þat stendr með leig- 
um“. „Sé ek“, kvað Geitir, „hversu þetta mál 
horfir; þykkir mér svá fremst allrar svívirðing- 
ar í leitat, ef þú ríðr félaus ór bans garði“. 
Nú leið af vetrinn, ok fór Geitir um várit til 
Hofs, at heimta út penninga Höllu í annat 
sinn, enn broddHelgi vildi eigi út gjalda. 
Þá stefndi Geitir brodd-Helga um fé Höllu til 
Sunnudalsþings. Varð Helgi fjölmennari, enn 
Geitir hafði mannval betra. Enn er at dómi 
skyldi ganga, þá varð Geitir ofrliði borinn, ok 
kom brodd-Helgi málinu fram. Bauð Geitir mál- 
inu til alþingis, ok eyddi brodd-Helgi þá enn 
málit, ok mest af liðveizlu Guðmundar hins 
ríka, ok gerðist nú hinn mesti óþokki með þeim 
brodd-Helga ok Geiti. 

9. Maðr hét Þórðr, er bjó í Sunnudal á bæ 

þeim, er í "Tungu heitir. þeim megin 
ár, er Hofs bær stendr. Hann var þingmaðr 
Helga. Þeir Þormóðr áttu skóg saman. ok 
skildi þá á um skógarhöggvit ok svá beitingar, 
ok þóttist Þórðr mjök vanhaldinn fyrir Þor- 
móði. Fór hann á fund brodd-Helga ok sagði 
honum ágang Þormóðar. Brodd-Helgi kvaðst 
eigi nonna at deila um fé bans, ok engan hlut 
mundu í eiga, nema hann handsalaði honum 
feit alt ok færi til Hots með alt sitt. Enn hann 
kaus þetta ok seldist brodd-Helga arfsali. Ein- 
hvern dag kvaddi brodd-Helgi Þórð at ríða á 
afrétt ok sjá geldfé sitt. þat er þar var; fóru 
þeir síðan ok kómu í afréttinn. Þá mælti 
brodd-Helgi: „Nú höfu vit sét yfir fénað þann, 
er þit Þormóðr hafið áttan“. Niðan ferr brodd- 
Helgi til ok safnar saman uxum þeim. er Þór- 
móðr átti ; höggr af þeim höfuðin ok lætr þar 
liggja, ferr heim síðan: sendir mann Þormóði 
ok biðr hann at láta forvitnast um vyyxn sín: ok 
var svá gert. Var slátrið heim flutt. Eftir 
þat ríðr Þormóðr í Krossavík ok segir (ieiti 
til; bað at hann rétti hluta sinn: enn (Géitir 
kvaðst eigi nenna at deila við brodd-Helga. 
Þormóðr segir: #„llla er þér farit, er þú vilt 
cigi stoða mál vár“. „Eigi stoða ek mál þitt.“ 
segir (ieitir. „enn fær hingat uxaslátrit, ok 
mun ek kaupa, svá at þér sé skaðlaust“. Þor- 
móðr ferr heim þvílíkr er hann kom þar, ok 

var nú brodd: Helga sagt, at hás ant hafa 
farit at segja Geiti til vandræða sinna. „Þat 
villa ek gjarna“. segir brodd-Helgi, „at hann 
þyrfti eigi oftar slíkra erenda at fara“. Ok 
litlu síðar stefndi brodd-Helei til sín landset- 
um sínum ok kveðr þá til ferðar með sér; þar 
með húskarla ok gesti, ok fóru þeir í skóg 
þann, er þeir Þormóðr áttu báðir saman; 
hjuggu upp allan skóginn ok drógu hvert tré 
heim til Hofs. Ok er Þormóðr frétti þetta, 
hverr skaði honum var gerr, þá forr hanni 
annat sinn á fund Geitis. ok sagði honum, 
hverr ójöfnuðr honum var gerr. Þá segir (reitir: 
„Miklu þykkir mér meir! várkunn á, at þér 
þvkki sá skaðinn illr, heldr enn hinn, er fyrr 
var gerr, því at sá þótti mér lítils verðr. Vil 
ek eigi veita þér móti Helga til þessarra mála, 
enn þó mun ek leggja ráð til með þér: finn þú 
frændr þína, sonu Refs hins rauða, Stein ok 
Hreiðar; bið þá fara með þér stefnuför til Hofs, 
kom þú ok á Guðmundarstaði, ok bið Tjörfa 
fara með þér, enn verið eigi fleiri saman enn 
átta. Þú skalt stefna Þórði um skógarhögg, 
ok stiltu svá til, at brodd-Helgi sé eigi heima; 
eigi mun yðr ella duga“.  Þormóðr ferr við 
svá búit, ok hittir þá menn, er (reitir hefir til 
nefnda, ok hétu þeir allir förinni, ok ákveða, 
hvénær fara skyldi. Ríðr Þórmóðr nú heim ok 
segir Geiti hvar komit var. Enn své or satt 

sem mælt er, at „ferr orð, er um munn líðr“, 
ok kemr til eyrna brodd-Helga, ok ferr hann 
eigi sem ætlat var. Þann morgin, er þeira 
var ván, mælti brodd-Helgi við húskarla sína, 
at þeir skyldi hvergi fara frá húsum um dag- 
inn. „Skulu þér“, sagði hann, „höggva yðr 
sviga stóra ór viði ok stafi marga; er manna 
hingat ván í dag, ok skulu þér þá neyta staf- 
anna ok keyra hrossin undir þeim, ok reka svá 
ór túni alt saman“. Nú fara þeir Þormóðr 
heiman sem ætlat var ok koma til Hofs. Sjá 
þeir ekki manna úti ok ríða þegar á hlaðit, 
ok nefnir Þormóðr sér vátta ok stefnir Þórði 
um skógarhögg.  lelgi var innri ok heyrir 
stefnuna: hleypr út síðan ok leggr í gegnum 
Þormóð með spjóti ok mælti: „Rekum í braut 
þessi vanmenni ok látum þá hingat hafa erendi 
átt til Hofs í dag“. Nú hlaupa út húskarl- 
arnir ok berja hrossin undir þeim, ok hörfar 
nú alt saman ofan fyrir hlaðit, ok urðu þau 
málalok, enn eigi betri, at menn (eitis kómust 
undan við illan leik, bæði sárir ok barðir, enn 
sumir fellu þar dauðir, ok höfðu menn fyrir 
satt. at brodd-Helgi mundi orðit hafa banamaðr 
þeira er dauðir váru. Lét hann bera líkin í 
tóft eina ok bera ofan á hrís. Menn Geitis 
undu stórilla sínum hlut, ok ekki þó öðru verr 
enn því, at þeir náðu eigi at jarða frændr sína 
ok ástmenn: kómu þeir oft á tal um þetta 

2 

mál við Geiti; enn hann bað þá bíða um stund 
og mælti: „Þat er mælt, at síðar verðr sá at 
leita, er lítit sax hefir, ok man oss svá fara 
við brodd-Helga“. 

10. Enn er á leið, sendi Geitir orð þing- 
mönnum sínum. Fara þeir síðan ór Krossavík 
ok stefndu leið til Hofs.  Geitir mælti: „Vér 
höfum eigi lið þetta svá leynilega samandregit, 
at eigi muni brodd-Helgi spurt hafa, ok getck 
at þar muni fjölmenni fyrir; vér skulum ríða 
í tún ok stíga af baki, enn binda hesta vára 
ok leggja af oss skikkjur ok ganga síðan heim 
snúðigt; enn ek get, at þá komi þeir brodd- 
Helgi í móti oss, enn eigi munu þeir bera vápn 
á menn Vára. Skulu vér þat mest varast, at 
sæta áverkum við engan mann fyrri, ok þætast 
svá við. Nú skulu þeir fara af liði váru Egils- 
synir ok Tjörfi hinn mikli með þeim upp þess- 
um megin við Guðmundarstaði ok svá í skóg- 
inn gegnt Hofi; ok skulu þeir hafa kollaupa 
stóra ok tóma á hestunum; ok farið“, segir 
hann, „þá er þér komið at túngarðinum, heim 
til húsa leynilega; takit líkamana ok látit í 
lanpana, ok farit svá aftr sömu leið til móts 
við mik“. Nú skilja þeir ok fara hvárirtveggja 
eftir fyrirsögn Geitis, ok er þeir Geitir kómu 
mjök at bænum, stíga þeir af baki ok fara at 
öllu tómlega. Helgi var fjölmennr mjök fyrir, 
ok ræðst þegar á móti þeim Geiti; verða þar 

kvaðningar með engri bliðu.  Npurði brodd- 
Helgi, hvárt þeir (citir ætluðu at fara; enn 
hann kvaðst litlu mundu nú við auka, ok lézt 
þat ætla, at öllum mundi þykkja auðsýnt er- 
endi. „Munu vér ok eigi ófrið bjóða at sinni“, 
kvað hann, „þó at til þess sé ærin sök, ok 
viljum vér enn framar leita hins sama sem 
fyrr, áðr enn vér ráðum frá með öllu“. Þeir þæf- 
ast nú þannig við um daginn ok reiðir þröng- 
ina ýmsa vega eftir vellinum. Þá tekr einn 
maðr til orða ór flokki Helga: „Menn fara þar 
eigi allfáir með klifjahross“.  Annarr svarar: 
„kigi eru þat síðr kolamenn og fara ór skógi, 
ok eru lnupar á hrossunum; sá ek þá ídag, er 
þeir fóru í skóginn“. Nú fellr svá niðr þeira 
hjal. Þá mælti Geitir: „Nú mun enn fara sem 
oftar, at vér munum ór bera hinn lægra hlut, 
því at vér nám eigi at flytja í brott lík frænda 
várra“. „Hví lætr þú þannig?“ vegir brodd- 
Helgi. „Þat er enn líklegra, at hinn lægri 
verði at lúta, þó er þat vænst til, at hvárigir 
taki nú óvirðing af öðrum á þessum fundi, ok 
viljum vér nú slíta þessarri þæfð um sinn, ef 
yðr sýnist; enn eigi viljum vér kómu yðra nær 
húsi enn nú eru þér kvinnirr. Eftir þetta siita 
þeir þrönginni, ok tóru þeir (reitir til hesta 
sinna, enn þeir brodd-Heigi váru ettir á vellin- 
um. Þeir Geitir kómu móts við þá Egils sonu: 


stigu þegar af baki ok staldra við. Enn þeir 
Ox 

brodd-Helgi stóðu upp á hlaðinu at Hofi, ok sá, 
at þeir Geitir dvöldust. Þá tók brodd-Helgi 
til orða: „Eftir á koma ósvinnum manni ráð í hug; 
vér höfum verit í allan dag í þröng þessarri, 
ok sé ek nú á eftir, at kappar Geitis váru hér 
engir, ok munu þeir hafa borit brott líkin í 
kollanpunum, ok er þat ávalt, at Geitir er vár 
vitrastr, þótt hann verði jafnan ofríki borinn“. 
Ekki varð eftirmál um víg Þormóðar, ok í engu 
máli fekk Geitir jöfnuð af Helga. Þorkell 
fór utan sonr Geitis, ok var jafnan landa á 
millum, þá er hann hafði aldr til þess, ok varð 
hann lítt viðriðinn mál þeira Geitis föður síns 
ok brodd-Helga. Vanmáttr Höllu Lýtingsdóttur 
gerðist mikill ok hættulegr. 

1l. Þat er sagt. at Geitir fór heiman í 
Fljótsdalsherað til Eyvindarár á kynnisleið, ok 
var í braut meira enn viku. Ok er hann var 
heiman farinn, sendi Halla mann eftir brodd- 
Helga ok bað. at hann skyldi hitta hana. 
Hann fór þegar í Krossavík. Halla kvaddi 
hann, enn hann tók vel kveðju hennar. Hon 
bað, at hann skyldi sjá meinit, er hon hafði, 
ok hann gerði svá, ok kvaðst honum þungt 
hugr um segja. Hann hleypir út vatni miklu 
ór sullinum, ok varð hon mjök máttlítil eftir 
þetta. Hon bað hann þar vera um nóttina, 
enn hann vildi þat eigi. Var hon angrsöm ok 
mælti við hann: „Eigi þarf nú at biðja þik 

lengr hérvistar; þú munt nú lauss þykkjast ok 
lokit hafa verkum: enn þess get ek, at fæstir 
munu leika svá við konur sínar sem þú við 
mik“. Brodd-Helgi fór heim aftr til Hofs ok 
undi illa við sinn hlut. Lifði Halla litla stund 
síðan, ok var hon önduð, er Geitir kom hei. 
Var honum sagt alt svá sem farit hafði; ok er 
nú kyrt um hrið. 

I2. Eftir þetta óx mikil óþykkja með þeim 
brodd-Helga og Geiti. — Eitthvert sumar var 
þat, at brodd-Helga varð atlafátt á alþingi, ok 
bað hann Guðmund ríka liðs; enn hann kvaðst 
eigi nenna at veita honum lið á hverjum fundi 
ok óvinsæla sik svá við aðra höfðingja, enn 
taka af honum engi gæði í mót. Skildu þeir 
svá fyrir um þetta mál, at Guðmundr hét hon- 
um liði, enn Helgi skyldi geta (suðmundi hálft 
hundrað siifrs; ok er dómum var lokit, höfðu 
brodd-Helga málin vel gengit. Þá mættust 
þeir Guðmundr við búðir ok beimti Guðmundr 
feit af Helga; enn brodd-Helgi kvaðst ekki ciga 
at gjalda honum, ok kvaðst eigi sjá. at hann 
þyrfti fé at gefa milli vinfengis þeira. (ruð- 
mundr segir: „llla er þér farit“, segir hann, 
„þarft annarra ávalt, enn geldr eigi þat, er þú 
ert heitbundinn; enn vinfengi þitt þyki mér 
lítilsvert; mun ek eigi oftar heimta þetta fe, 
enda vera þér aldri at liði siðan“. Skildu 
þeir við svá búit, ok er nú lokit vintengi þeira. 

Geitir spyrr þetta; ferr til fundar við Guðmund 
ríka ok býðr honum at taka fé til vinfengis. 
Guðmundr læzt eigi vilja fé hans ok kvað sér 
lítit um vera, at veita þeim mönnum lið, er 
ávalt vildu hinn lægra hlut ór hverju máli 
bera. Fara menn nú heim af þinginu ok er 
alt kyrt um hríð. 

13. Þat er sagt, at skip kom út í Vápna- 
firði, ok var á því skipi Þórarinn Egilason, er 
þá var kallaðr vænstr maðr í förum ok gervi- 
legstr. Brodd-Helgi reið til skips, ok bauð 
þeim Þórarni til vistar með sér, ok þeim mönn- 
um með honum, er hann vildi. Enn hann 
kvaðst þat þiggja mundu. Fór brodd-Helgi 
heim ok sagði þangat ván Þórarins stýrimanns 
til vistar. Geitir reið oktil skips, hitti Þórarin 
ok spyrr, ef hann ætlar til Hofs. Hann kvað 
þat rætt, enn ráðit eigi.  Geitir kvað honum 
heldr ráðlegra at fara í Krossavík, — „því at 
fám ætla ek mínum mönnum vel gefast at 
þiggja vist hjá Helga“. Þat réðst ór, at Þór- 
arinn fór í Krossavík. Brodd-Helgi spyrr þetta, 
ok ríðr þegar til skips með söðlaða hesta, ok 
ætlar at hafa Þórarin heim með sér. Þórar- 
inn segir, at þá var annat ráðit. „Þat vil ek 
sýna“, segir brodd-Helgi, „at ek hefi þér eigi 
með flærð heim boðit, því at ek vil vera vanda- 
lauss af, þótt þú farir heim þangat“. Annan 
dag eftir reið brodd-Hclgi til skips, ok gaf 

Þórarni stóðhross fim saman til vinfengis, ok 
váru þau öll fífilbleik.  Geitir ferr nú eftir 
Þórarni ok spyrr, hvárt hann hafi þegit stóð- 
hrossin af brodd-Helga. Enn hann kvað þat 
satt vera. „Þat ræð ek þér“, segir Geitir. „at 
þú skilir aftr stóðhrossunum“. Hann gerir svá, 
ok tók brodd-Helgi við þeim aftr. Þórarinn 
var með Geiti um vetrinn, ok fór utan umsum- 
arit eftir; ok er hann kom út, hafði (reitir flutt 
bústað sinn, ok bjó þar sem heitir í Fagradal. 
Þórarinn fór á Egilsstaði til vistar. Þeir bera 
ráð saman þingmenn Geitis, ok þóttust eigi 
lenær þola mega ójafnað brodd-Helga; fara nú 
til fundar við (reiti, ok er Þórarinn fyrir þing- 
mönnum. Hann mælti þá: „Hversu lengi skal 
svá mega fram fara“, segir hann, „til þess er yfir 
gengr með öllu um ágang brodd-HMelga. Nú 
gengr margt manna undan þér, ok laðast allir 
til brodd-Helga, ok virðum vér þér þrekleysi 
citt til ganga, er þú Mhlífist við brodd-Helga; 
þú ert vkkar eigi ósnarari, ok eigi hetir þú 
með þér minni garpa enn hann hetir með sér. 
Eru nú tveir kostir til af várri hendi, at þú 
farir heim í Krossavík með bú þitt, ok flý það- 
an aldri síðan, enn ger í mót brodd-Helga, et 
hann gerir þér nökkurn ósóma heðan í frá; 
ella munu vér selja bústaði vára ok ráðast í 
brott, sumir af landi, enn sumir ór heraði“. 

14.  Geitir gerir nú heiman ferð sína norðr 
í Ljósavatnsskarð til Ófeigs Járngerðarsonar. 
Guðmundr hinn ríki hitti Geiti. ok sátu þeir á 
tali allan dag. Skilja þeir Geitir síðan; ok 
gistir hann at Mývatni at Ölvés hins spaka. 
Spurði hann at brodd-Helga vandlega, enn 
Geitir lét vel yfir honum, ok kvað hann vcra 
stórmenni mikit, óvæginn ok ódælan, ok þó 
góðan dreng at mörgu lagi. „Er hann eigi ó- 
jafnaðarmaðr mikill?“ segir Ölvér. Geitir svar- 
ar: „Þat er hart á mér orðit um ójafnað Helga, 
at hann ann mér eigi at hafa himininn jafnan 
yfir höfði mér sem hann hefir sjálfr“. Ölvér 
svaraði: „Skal honum þá alt þola?“ sagði hann. 
„Svá hefir enn verit hér til“, segir Geitir. Nú 
hættu þeir þessu tali, ok ferr Geitir heim, ok 
er alt kyrt um vetrinn. 

15. Um várit eftir færir Geitir bústað sinn 
í Krossavík, ok hafði mjök mannmargt. Hall- 
æri var mikit. Enn er dró at þingi, hittust 
þeir brodd-Helgi ok Geitir, ok spurði Helgi, 
hversu fjölmennr hann mundi ríða til þings. 
„Hví skal nú fjölmenna?“ segir hann; „þar á ek 
ekki um at vera; ek mun ríða til öndverðs 
þings ok ríða við fá menn“. „Vit munum hitt- 
ast, þá er ek ferr“, kvaðHelgi, „ok ríða báðir 
saman ok mun ek við fá menn ríða“. „Vel 
mun þat vera mega“, kvað Geitir. Bjarni 
sonr brodd-Helga ríðr heiman á öndvert þing 

með þingmönnum þeira Helga: enn Lýtingr 
beið föður síns, því at hann unni honum miklu 
meira. Geitir hetir nú njósn af för þeira brodd- 
Helga. Brodd-Helgi ríðr heiman. er hann var 
búinn, ok með honum Lýtingr sonr hans. ok 
Þorgils skinni, fóstri Iýtings. Evjóltr feiti, 
Kollr austmaðr, Þorgerðr silfra, ok dóttir þeira 
brodd Helga, er Hallbera hét.  Geitir ríðr ok 
heiman. ok með honum Kgilssynir: Þórarinn, 
Hallbjörn ok Þröstr, Tjörti hinn mikli ok sjau 
menn aðrir. 

16. Þat segja sumir, at brodd-Helgi ætti 
fóstru framsýna. Var hann vanr at finna hana 
jafnan áðr hann fór heiman, ok svá gerir hann 
enn. Ok er hann kom til hennar, sat hon ok 
sá Í gaupmir sér ok grét. Helgi spyrr hví hon 
grét, eða hví henni væri svá skapþungt. Hon 
kvaðst gráta drauma sína. „Þat dreymdi mik“, 
segir hon, „at mér þótti hér upp rísa at Hofi 
uxi einn hleikr at lit, mikill ok skrautlegr. ok 
bar hann hátt hornin. ok gekk á sandinn fram 
hjá Nunnudalsmynni. Enn sá ek fara naut 
utar eftir hvraðinu. stór ok eigi allfá“, segir 
hon, „ok þar fyrir uxi rauðtlekkóttr, eigi mikill 
né fagr, enn allsterklegr var hann. Nautin stöng- 
uðu uxann til bana, hinn mikla. Þá reis hér 
upp at Hofi rauðr uxi, ok var beinalitr á horn- 
um: hann var allra nauta skrautlegastr. Ná 
stangaði rauðflekkótta uxann til bana. Þá reis 

upp í Krossavík þjór nökkur, ok var sænauta- 
litr á honum. Hann fór beljandi um alt her- 
aðit ok heiðarnar ok leitaði ávalt hins rauða 
uxans; enda vaknaða ck þá“, segir hon. „Þat 
muntu ætla“, segir brodd-Helgi, „at ck muni 
eiga hinn bleika uxann, enn Geitir hinn rauð- 
flekkótta, ok muni hann verða mér at bana“. 
„Þat ætla ek víst“, segir hon. „Þat muntu 
ætla“, segir hann, „at Lýtingr muni sá rauði 
uxinn ok muni hefna min“. „Nei“, segir hon; 
„Bjarni man hefna þín“. „Þá veiztu ekki til“, 
segir hann, ok hljóp út reiðr mjök. 

14. Þau brodd-Helgi stíga nú á hesta ok 
ríða sem leið liggr ofan frá Hofi til Sunnudals. 
Enn er þau lómu from á Sunnulalseyrar, 
spretta þeir Geitir ok hans menn þar upp fyrir 
þeim. Varð þar fátt um hveðir, ok slær þegar 
í bardaga. Enn með því at enginn má við 
margnum, bárust at lokum sár á þá brodd- Helga, 
ok þar lauk, at Geitir varð banamuðr hans. 
Þar fellu ok þeir Lyýtingr sonr hans ok Þor- 
gils skinni fóstri hans. enn þrír menn af þeim 
Geiti fyrir brodd-Helga áðr hann fell. — Þor- 
gerðr silfra hafði horft á burdagann, ok er þeir 
Geitir riðu brott, lét hon þá Koll ok Eyjólf 
feita, er lítt váru sárir, þrí at öll atsóknin var 
at þeim feðgum, færa líkin heim at Hofi. Váru 
þau síðan heygð þar virðulega. Eftir fundinn 
riðu þeir Geitir ok menn hans til Sunnudals- 

þings ok sögðu tíðendin. Gengu þá hinir beztu 
menn á milli, at leita um sættir, ok þar kom at 
lokum at Bjarni brodd-Helgason gekk at því at 
tala fébótum fyrir tíg föður síns ok bróður ok 
Þorgils skinna, ok kvað þat sýnzt fyrir þann. 
er féþurfi er sem hann. Sást af því fégleggni 
hans. Síðan var máli lokit, ok arð at gerð 
at gjalda Bjarna fé mikit, enn sé utan þrjá 
vetr þeir frændr Egils synir. Enn tiðsjár váru 

fyrstu með mönnum. Tjörfi hinn mikli skvldi 
sitja í búi sínu þau misseri, enn verða í brottu 
síðan ok skyldi þar aldri eiga heraðsvært. 
Síðan fara þeir til alþingis.  Veztti þar Guð 
mundr hinn ríki Geiti. Ok varð þar sú sátt. 
at bæta tíg brodd-Helga hundraði silfrs ok 
þrjátigi um fram. Geitir spurði Guðmund, ef 
hann tildi þigyja heimboð at sér, ok játti hann 
þrí. Hann ferr síðan heim af þingi, ok er nú 
alt kyrt. 

IS. Bjarni býr at Hofi með Þorgerði silfru 
stjúpmóður sinni, ok ór“ þiu upp systkin, 
Bjarni ok börn Þorgerðar. Þeir finnast oft frændr, 
Bjarni ok Geitir. Galzt Jundraðit fyrir tíg 
brodd Helga stá sem skipat var, enn þrír tigir 
stóðu eftir. Bauð Geitir þat haust Guðmundi 
ríka heim til Krossavíkr. Enn at fardögum 
hefir Tjörfi hinn mikli lógað landi sínu, ok alt 
lið hans ok fénaðr fór brott í fardögum. Enn 
á þváttdagsmorgin vantaði hest Tjörfa; hann 

var heftr hjá garði; ok ætlaði hann at fara á 
laun mökkuru síðar ok ríða lauss. Í þetta mund 
kom smalamaðr inn at Hofi, ok spurði Bjarni, 
hvat hann segði tíðenda. Hann kvað nú leys- 
ast varning Tjörfa. Bjarni stendr upp ok tekr 
skjöld sinn ok spjót ok stökkr á bak smala- 
hestinum ; kemr á Guðmundarstaði. Tjörfi var 
farinn at sækja vápn sín, ok sér hann nú för 
Bjarna, ok snýr hann þegar heim hvatlega. 
Þá verðr misför þeira: þá kemr 'Tjörfi í túnit, 
at Bjarni kemr at túngarðinum; strýkr hann 
eftir honum ok rekr í gegnum hann spjótit; 
ok ríðr heim eftir þetta ok segir Þorgerði víg 
Tjörfa. Hon segir: „Betra er þat enn ekki“. 
— Geitir spyrr víg Tjörfa ok lætr jarða lík 
hans. Geitir gaf ekki Bjarna skyld fyrir þetta 
víg. Þeir váru at veizlum báðir saman, ok 
var Bjarni at heimboðum í Krossavík, ok váru 
þar ráð hans öll er Geitir var. Nú ferr svá 
fram lengi, at var kyrt un hríð. 

19. Bjarni kvángaðist ok fekk konu þeirar, 
er Rannveig hét ok var dóttir Þorgeirs Eiríks- 
sonar ór Goðdölum.  Þorgeirr hafði átta Ing- 
vildi Þorgeirsdóttur. Eitt nf börnum þeira 
Bjarna ok Rannveigar var Guðríðr, móðir Guð- 
rúnar, er var kona Sæmundar hins fróða. Rann- 
veig var væn kona ok vel at sér ok hefir hon 
verit kynsæl mjök. Hrá því er sagt þessu næst, 
at Bjarni var at boði í Krossavík, ok sátu 

lágu morgun nökkurn í einni sæng báðir. Bjór- 
þili var á húsinu ok gluggar tveir á.  Geitir 
leit út í annan glugginn. Bjarni spurði, hvat 
hann sæi. (reitir segir: „Kynlegt er þat, er 
fyrir mik bar: mér sýndist sem klæðit væri 
eldrantt ok stóð roði svá mikill af klæðinu, at 
mér þykkir bregða roða of alt“. „Ekki sé ek“, 
segir Bjarni: „mun þat vera öloð í augum þér; 
eru svá sakir einar“. „Vera má þat“, segir 
Geitir. Nú gengu þeir innar eftir stofunni. 
leit boðinn eftir þat. Menn fara heim síðan, 
ok er nú enn kyrt alt nökkura hríð. 

20. Þat var vandi í heraðinu, at menn 
höfðu samkvámu í öndverðan einmánuð á bæ 
þeim er á Þorbrandsstöðum heitir. Þarskvldu 
bændr mæla þeim málum öllum, er þeim þótti 
nauðsvn til bera ok skyldi þar Jafna misklíð. 
um, er millum váru.  Geitir var maðr skilríkr 
ok áttu margir menn við hann mál þar. Þor- 
gerðr silfra  eygjaði Bjarna at fara til móts. 
Úti var drífa mikil, ok spurði Bjarni, hvat 
hann skyldi yfir sér hafa. Þorgerðr færði hon- 
um sleik) brotna saman ok selr í hönd Bjarna. 
Hann tekr við ok rekr í sundr, ok var hon öll 
blóði drifin. Bjarni sló til Þorgerðar ok mælti: 
„Sel þú allra kvenna örmust“. Hann gengr 
út skyndilega. Hon segir: „Eigi þarftu at ætla 
at mér sé minni harmr enn þér em dráp föður 

þíns.  Hefir þú þar minning litla frá mér“. 
Nú kemr Bjarni til fundarins ok var þar fjöl- 
ment. Geitir sat á kvennapalli. Var tungl- 
skin á úti. Bjarni tók kveðju manna ok heldr 
fálega við Geiti. —„Svá lízt mér á þik“, segir 
Geitir, „sem eztthvað þat muni hafa komit fyrir 
áðr enn þú fórt heiman}, at þér mun í skap 
hafa runnit við oss, ok vildim vér þat þó eigi“. 
Bjarni var fámáligr mjök. Kolfinnr fór heim- 
an með Bjarna. Hann tók til orða illu heilli 
ok mælti, ok sá í himininn upp: „Nú ermarg- 
háttað um veðráttu; þótti mér nökkut éllegt 
vera ok all-kalt, enn nú þykir mér þvílíkt gera 
sem þeyja mundi“. Bjarni svarar: „Þá mun 
ávalt þeyja, ef þetta verðr at því“. Bjarni 
stóð þá upp ok mælti: „Dofinn er mér fótr 
minn“. „Ligg þú þá kyrr“, segir Geitir. Bjarni 
hjó þá í höfuð Geiti, ok fekk hann þegar bana. 
Ok jafnskjótt sem hann hafði höggvit Geiti, 
iðraðist hann ok settist undir höfuð Geiti, ok 
andaðist hann í knjám honum. Geitir var jarð- 
aðr síðan ok fara menn braut ok var þar ekki 
mælt eftir at sinni. 

21. Þetta verk mæltist illa fyrir ok þótti 
ómannlegt til orðit. Bjarni ferr heim til Hofs, 
ok er hann kom heim, rak hann á braut Þor- 
gerði silfru ok mælti at hon skyldi aldri koma 
í augsýn honum. Þorkell sonr Geitis var eigi 
á Íslandi, er faðir hans var veginn, enn Blængr 

varðveitti bú í Krossavík með umsjá Egilssona, 
er þá váru mágar Þorkels Geitissonar. Um 
várit tóku bændr af þingit, ok vildu eigi hafa, 
ok þótti óvænt á millum at ganga þeira manna, 
er í slíkum stórmálum áttu hlut. Þat er sagt, 
at Bjarni setti til þann mann, er Birningr hét, 
at hafa njósn af, ef nökkurs ófriðar væri ván, 
at gera Bjarna varan við, svá at ekki mátti 
honum á óvart koma.  Þorvarðr hét maðr; 
hann var vinsæll, ok var kallat at hann væri 
þá beztr kvknir þar í heraðinu. Hann bjó á 
Síreksstöðum. Nú kemr Þorkell Geitisson út, 
ok terr hunn þegar til bús síns í Krossavík, 
ok lætr seim hann eisi ekki um at vera. Þá 
sendir Bjarni menn á fund Þorkels, þá er 
beggja þeira vinir váru, at bjóða honum sætt 
ok ejálfdæmi. Enn er þeir báru crendi sín 
upp fyrir Þorkeli, lét hann sem hann heyrði 
ekki ok eigi brá hann tali sínu, því er hann 
hafði áðr. Nú fara sendimeun aftr ok segja 
Bjarna svá búit.  Nvá virðu menn, at Þorkell 
myndi eigi til hefnda hyggja. Bjarni var vanr 
at fara á fjall hvert haust, sem faðir hans hafði 
gert, ok treystist þá engi öðrum rangt at gera. 
Þorvarðr leknir varð þess varr, at Þorkell 
bjóst til fjallgöngu, ok valdi hann menn með 
sér til brautargengis.  Þorvarðr gerði Bjarna 
Varan við. Nettist Bjarni þá aftr, ok fær aðra 
menn Í sinn stað. Nú gengu menn á fjallit, 

ok varð eigi fundr þeira sem Þorkell hafði 
ætlat, ok sátu þeir um kyrt. 

22. Þat er nú þessu næst frá at segja, at 
Þorkell Geitisson sendir mann heiman einn dag 
ór Krossavík ok til Egilsstaða at hitta Þórar- 
in. Sá maðr hét Kollr, er sendr var. Þatvar 
erendi Kolls at vita, hversu fjölment væri at 
Hofi. Ok er hann kom á Egilsstaði, hitti hann 
Þórarin úti ok segir honum sitt erendi.  Þór- 
arinn mælti: „Eigi mun þér gestbeinlega þykja 
boðit; far þú heim aftr sem tíðast, ok lát eigi 
verða við vart, enn ek mun varr verða þess 
er Þorkel forvitnar, ok mun ek segja hcnum 
þat“. Nú snýr Kollr heim á leið, ok varð hon- 
um síð farit; enn á þessum sama tíma varð sá 
atburðr, at maðr braut fót sinn á næsta bæ 
Egilsstöðum, ok var farið eftir Þorvarði lækni, 
ok kom hann at binda fótinn. Honum var 
boðit at vera, enn hann vildi heim ríða um 
náttina, ok hitti oll á leið. Kvöddust þeir ok 
spurðust tíðenda. Þorvarðr spyrr, hvaðan Kollr 
væri at kominn; enn Kollr spyrr í móti, hví 
hann fari um nætr.  Þorvarðr kvað þat engu 
sæta, — „en seg mér nú þitt erendi“, segir 
hann. „Ek fór upp í herað“, segir Kollr, „at 
leita sauða ok fann ek eigi“. Skiljast þeir nú, 
ok fór Kollr heim um náttina. Enn um morg- 
uninn eftir tók Þorvarðr hest sinn ok reið upp 
til Hofs; var honum þar veltekit, ok var spurðr 

at tíðendum, enn hann segir, at maðr braut fót 
sinn. Heimtir hann nú Bjarna á tal, ok segir 
honum, at hann hitti koll, ok þótti sem 
hann myndi kominn frá Egilsstöðum, ok sagðist 
víst vita, at hann segði honum ekki orð satt 
um sína ferð. „Né ek nú", kvað Bjarni, „at 
þú vilt, at ekki gerist þat nú í heraðinu, at ek 
vita eigi, ok haf mikla þökk fyrir. Nú far þú 
heim ok kom þú á bæ þann. er heitir at Fáskrúðs- 
bakka í miðju heraðinu: þar eru Þorkels menn 
fyrir: ok ef at verðr spurt. hversu fjölment hér 
er, þá seg þú, at hér kómu í morgin nökkurir 
várir menn, ok váru hross heim rekin, eigi all- 
fá, enn eigi vissir þú, hvat þau skyldi“. Þor- 
varðr ferr nú, ok kemr á Fáskrúðsbakka. ok var 
hann spurðr. hversu fjölment væri at Hofi, enn 
hann segir slíkt sem honum var sagt, ok ferr 
hann heim síðan. Enn þegar er hann var í braut 
sendu þeir menn til Egilsstaða at segja at seta 
mikil væri at Hoti. Síðan sendi Þórarinn Þorkeli 
(rcitissvni orð, at eigi mundi at svá búnu auð- 
sótt til Hofs, ok líðr nú vetrinn. 

23. Um várir eftir átti Bjarni ferð út á 
Strönd, ok varð hann at fara hit efra um heið- 


ina, því at vatngangr var um víkrnar. Nel 
váru á heiðinni. ok ríðr Bjarni hjá selinu við 
þriðja mann, ok finnr eigi fyrr. enn þar er Þor- 
kell Geitisson fyrir honum við níunda mann, 


ok hafði hann haft vjósnir af um ferðir Bjarna. 
3 

Fyrir selinu stóð fjalhögg mikit ok þrífætt. 
„Nú skulu vér taka fjalhöggit“, kvað Bjarni, 
„ok færa þat í kápu mína, ok setja þat í söð- 
ul minn, ok ríða á tvær hendr ok styðja þat á 
baki, ok ríða á þat leiti er næst er selinu, enn 
ek mun ganga inn í selit. Enn ef þeir ríða 
eftir yðr ok um fram selit, þá man ek ganga 
í skóginn ok forða mér. Enn ef þeir víkja 
hingat at selinu, þá man ek verjast eftir því, 
sem minn er drengskapr til“. Nú gera þeir 
þetta, eftir því sem hann hafði þeim fyrir sagt. 
Þorkell var maðr eigi skvæn, enn þó var hann 
vitr ok glöggþekkinn, ok er saman dró með 
þeim, þá spurði Þorkell, ef þeir sæi víst, at 
þrír væri mennirnir fram frá selinu, —,.því at ráð 
er þat“, segir hann, „at ganga inn í selit, ok 
þá í skóginn, ef oss berr um fram“. Enn þeir 
kváðust víst sjá, at þrír fóru mennirnir fram. 
„Sá ck“, kvað Þorkell, „at þrír váru hestarnir, 
enn grunr var mér á, hvárt menn væri á baki 
öllum“. „At heldr váru menn á baki þeim 
öllum“, kváðu þeir, „at sá var maðrinn mestr 
á baki, er í miðit reið“. „Þessu munu vér 
hlíta“, segir Þorkeil, „sem yðr hefir sýnzt, enn 
þat hveæg ek. at þessu muni misráðit, er eigi 
er kannat selit“. Ríða þeir Þorkell þá eftir þeim, 
ok er þeir cru mjök eftir komnir, þá láta þeir 
förunautar Bjarna falla ofan fjalhöggit, ok ríða 
undan síðan. Enn Bjarni hefir sik í skóginn 

ok cr nú hólpinn fyrir Þorkeli. Þorkell hvérfr 
nú aftr, ok kemst heim; unir hann illa við sinn 
hlut  Förunautar Bjarna vitja hans, þegar þeim 
þykir honum óhætt vera; fara svá leiðar sinn- 
ar, ok berrnú enn í sundr með þeim Bjarna ok 
Þorkeli at sinni. 

Litlu síðar sendir Þorkell Geitisson menn 
í Fljótsdalsherað eftir frændum sínum, Helga 
ok Grími Droplauparsonum, at þeir skyldi koma 
í Krossavík. Þeir far: þegar með sendimönn- 
um Þorkels, ok er þeir koma í Krossavík var þeim 
tekit vel, ok spurði Helgi hvat at skyldi hafast, 
er hann hefði þeim orð sent. „Fyrir skömmu 
fór ek þá för“, segir Þorkell, „er ek uni illa 
við svá búit. Gerða ek mik beran í því, at 
ek vildi Bjarna feigan, ok kom ek engu fram. 
Nú vildi ek fara til Hofs“, segir Þorkell, „ok 
veita Bjarna heimsókn, ck sækja hann með 
eldi, ef vér getum eigi með vápnum“. Helgi 
lét vel yfir þessarri fyrirætlan, ok sofa þeir nú af 
um náttina fyrst. Þorkell var lítt heill jafnan, 
ok tók oft bráða sótt. Helgi vaknar þegar í 
elding ok klæðist; gengr síðan til lokcekkju 
Þorkels, ok mælti: „Mál er upp at standa, 
ef nú er slíkt í hug sem í gær, því sjaldan 
vegr sofandi maðr sigr“. Þorkell svarar: 
„Titla athöfn mun ek drýgja daglangt fyrir sakir 
vanheilsu minnar“. Helgi bauðst til ferðar þess- 


arrar, ok gera at slíkt, sem áðr var ætlat. 
öx 

Þorkell svarar: „Eigi þykki mér þat annara 
manna enn mín, at vera foringi þessarrar ferð- 
ar“. Þá tók Helgi atstyttast, ok mælti: „Eigi 
þarftu mér oftar orð at senda, er þú skræfist 
nú, er ek em hér kominn til liðs við þik, 
enda viltu eigi heldr, at aðrir fari“. Skiljast 
þeir nú síðan með styttingi. Fara þeir bræðr 
heim, ok er nú kyrt um hríð. Fundust þeir 
Þorkell ok Bjarni eigi í þessu sinni. 

24. Um várit eftir fara þeir höfðingjarnir til 
várþings í Fljótsdalsheraði, Bjarni brodd-Helga- 
son ok Þorkell Geitisson. Með Þorkcli var 
Blængr ok þeir Egilssynir, Þórarinn, Hailbjörn 
ok Þröstr, ok Eyjólfr, er bjó á Víðivöllum. 
Váru þeir Þorkell fimtán saman. Fóru þeir 
til Evvindarár til Gró, ok annaðist hon þat er 
þeir þurftu. Með Bjarna váru í för Þorvarðr 
læknir af Síreksstöðum, Brúni af Þorbrands- 
stöðum, Eilífr Tjörfason af Torfastöðum, bræðr 
tveir af Búastöðum, Bergr ok Brandr, synir 
glyttu-Halla, Skíði fóstri Bjarna ok Haukr Lofts- 
son, ok váru þeir átján saman. Þau Helgi Ás- 
Bjarnarson ok Þórdís brodd-Helgadóttir tóku vel 
við þeim, er þeir kómu til Mjóvaness. Ok er 
þinginu var lokit, varð Þorkell fyrr á braut 
búinn, ok þótti Bjarna þat vel. Enn er hann 
var búinn til brautferðar, þá gaf Þórdís todda, 
systir hans, honum men gott, og kvaðst eigi 
laun vilja fyrir hafa; bjó hon svá um, at þat 

var fest um háls honum rammlega. Þorkell 
ferr nú með sínu föruneyti um heiðina; kómu 
þeir síð ofan í Böðvarsdal. "Tóku þeir þar gist- 
ing hjá bónda þeim, er Kári hét; hann var 
þingmaðr Þorkels. Enn er þeir gengu at sofa, 
þá bauð Þorkell kára um, at hann skyldi vörð 
halda, ef menn nökkurir kæmi af heiðinni, 
ok gera hann þegar varan við. Bjarni fór tóm- 
lega um heiðina, ok þótti vel, að Þorkell gerði 
feril um heiðina, fyrir því at færð var ill. 
Hann kom til konu þeirar um náttina, er Frey- 
gerðr hét. Fóru þeir síðan um heiðina, ok 
kómu snimma morgins ofan í Böðvarsdal, hjá 
bæ Kára. Ok er spor þeira Þorkels lágu til 
bæjar, þá mælti Bjarni, at þrír skyldi ganga 
jafnframt, ok þar eftir aðrir þrír, ok síðan þriðju 
þrír, ok svá hverr at öðrum, -- „ok mun þá sýn- 
ast þriggja manna spor“, segir hann; ok svá 
gera þeir. Kári var úti, er þeir gengu hjá 
garði, ok gerði ei vart við; þótti honum mikill 
vandi með þeim frændum, ok vildi hann þat eigi 
til sín taka láta. Þorkell vaknaði í sæng sinni, 
ok vakti upp förunauta sína; kvað tullsotit. 
Nú vápnast þeir, ok ganga síðan út. Þorkell 
bað þá ganga aftr á ferilinn, ok sjá ef nokkur 
spor lægi af ferlinum, er þeir höfðu gert, ok 
sjá þeir nú liggja þriggja manna spor af í braut. 
Hann ferr sjálfr til ferilsins, og mælti: „Þung- 
ir hafa þessir menn verit“, segir Þorkell, „ok 

ætla ek, at þeir Bjarni muni hér farit hafa; 
höldum nú eftir þeim hart“. Ok er þeir kómu 
nökkut svá í braut frá bænum, sjá þeir at spor- 
in dreifðust; fara þeir nú sem mest megu þeir, 
unz þeir koma mjök svá í öndverðan dalinn. 
Bær stendr þar lítill, er heitir á Kyvindarstöð- 
um; þar bjó sá maðr, er Eyvindr hét. Enn er 
þeir Bjarni áttu mjök skamt til túngarðsins, 
tóku þeir hvíld. Þá mælti Bjarni: „Eigi mun 
ek renna lengra fyrir Þorkeli, ok skulum vér 
hér þess bíða, er at höndum kemr“, ok í þessu 
sjá þeir för þeirra Þorkels Enn er þeir nálg- 
ast. mælti Þorkell til manna sinna: „Göngum 
nú at þeim alldrengilega“, segir hann, „við 
Bjarni frændrnir munum á sjást, enn Blængr 
ok Birningr, Þorvarðr ok Þröstr, ok svá hver- 
ir sem megu af hinum“. Nú tókst bardagi, ok 
vörðust þeir Bjarni hit drengilegsta, enn hinir 
sóttu at Í ákafa. Gekk svá um stund, at menn 
urðu eigi sárir. Þá mælti Þorkell: „Klæki- 
lega sækjum vér nú at, er ekki verðr sögulegt“. 
Bjarni mælti: #„Ærinn hefir þú hug“, segir 
hann. Kona ein gekk út á Eyvindarstöðum ok 
sér á sameign manna.  Hverfr hon inn aftr 
skyndilega, ok mælti: #„Eyvindr“, segir hon, 
„þat hygg ek, at þeir frændr muni berjast hér 
skamt frá garði, Þorkell ok Bjarni, ok sá ek 
einn mann liggja undir garðinum; sýndist mér 
sá allhræddr“.  Eyvindr segir: „Förum vér 

sem skjótast, ok höfum klæði með oss ok köst- 
um á vápnin“. Eyvindr tok sér setstokk einn 
í hönd, reiðir hann um öxl sér; hljóp hann 
þar til, er hann kom at garðinum, þar sem 
maðrinn var undir, ok var þetta Þorvarðr. 
Hann spratt upp ok varð felmtsfullr; enn þegar 
hann kom til, tókst mannfallit í bardaganum; 
hafði hann kastat sér niðr af mæði undir garð- 
inn. Fell þar fyrstr Birningr fyrir Blængi; þá 
hjó Þorkell til Bjarna ok kom á hálsinn, ok 
brast við hátt; Bjarni skeindist, enn menit fell 
niðr í snæinn; seildist þá Bjarni eftir meninu 
ok lét þat koma í serk sinn. Þorkell mælti: 
„Fégjarn ertu enn, frændi“. Bjarni mælti: „Svá 
muntu um búa í dag, at þurfa mun fjárins“. 
Þorkell settist þá niðr af mæði, enn Blængr 
sótti at Bjarna allfast í ákafa, ok lýkr svá 
þeira atgangi að Blængr fellr. Þá stóð Þor- 
kell upp, ok sækir snarplega ok fekk sár á 
höndina, ok varð óvígr. Synir glittu-Halla fellu 
þar báðir; Eilífr fell ok fyrir Hallbirni, ok lifði 
hann þó at kalla. Þá kom at Eyvindr, ok 
gekk svá hart fram með setstokkinn millum 
manna, at þeir hrukku fyrir. Konur váru þar 
ok með honum, ok köstuðw klæðum á vápnin; 
stöðvast nú bardaginn. Þá váru fallnir ór liði 
Bjarna fjórir menn, enn þeir margir sárir, er 
eftir lifðu. Fjórir fellu ok af Þorkeli. Ey- 
vindr spurði, ef Þorkell lofaði at færa Bjarna 

til húsa ok hans menn, enn kvaðst sjá, at Þor- 
kell myndi vilja bjargast sjálfr á sínar hendr 
ok hans menn. Þorkell bannaði það eigi. Sið- 
an var búit um lík þeira manna, er þar fellu, 
ok eftir þat sneru á braut hvárirtveggja; fóru 
þeir Þorkell heim til Krossavíkr, enn Eyvindr 
flutti þá Bjarna inn eftir Vápnafirði, ok kómu 
þeir heim til Hofs. Þorvarðr læknir kom til 
Hofs, ok batt sár manna. Eilífr Tjörfason lá í 
sárum lengi, ok varð þó græddr. Bjarni fór 
þegar á fund glittu-Halla ok segir honum fall 
sona sinna; bauð honum heim til sín, ok kvaðst 
skyldu vera honum í sona stað. Halli svarar: 
„Mikill skaði þykkir mér at sonum mínum, enn 
þó þykkir mér betra at missa þeira, enn at 
þeir bæri bleyðiorð, sem sumir förunautar þínir. 
Enn ek man enn hlíta búum mínum, ok fara 
eigi til Hofs; enn haf þú mikla þökk fyrir 
heimboðit“, segir hann. 

25. Þat var einn dag, at Bjarni mælti 
við Þorvarð lækni: „Nú er svá komit sárum 
várum hér at Hofi, at vér munum vera sjálf- 
bjarga með umsjá þinni, enn ek veit, at Þorkell 
Geitisson hefir sár, ok græðir hann engi, ok 
gerist hann máttlitill“ „Nú vil ek“, segir 
Bjarni, „at þú farir at lækna hann“. Þorvarðr 
kvaðst svá gera mundu sem hann vildi. Ferr 
hann nú ok kemr í Krossavík nær miðjum degi; 
var þar tafl uppi haft. Sat Þorkell upp við 

öxl, ok horfði á taflit; var hann mjök fölleitr. 
Engi maðr heilsaði á Þorvarð; hann gekk at 
Þorkeli, ok mælti: „Sjá vil ek sár þitt; er 
mér óríflega af því sagt“; enn Þorkell bað hann 
gera sem hann vildi. Var hann þar sjau nætr, 
ok batnaði bónda dag frá degi. Nú ferr Þor- 
varðr braut ór Krossavík, ok launaði Þorkell 
honum vel lækning sína: gaf honum hest ok 
silfrhring, ok mælti síðan við hann vingjarnleg- 
um orðum. Ferr Þorvarðr síðan til Hofs, ok 
segir Bjarna til svá búins. Þótti honum vel 
hafa úr ráðizt, er Þorkell varð heill. 

26. Sumar þetta varð lítið forverk í Krossa- 
vík, því at Þorkell var lítt færr til umsýslu 
með Jórunni húsfreyju sinni, ok horfðist mjök 
óvænlega til, að skera myndi verða niðr kvik- 
fé.  Húskarl Þorkels átti för eftir héraði, ok 
tók nú gisting at Hofi; var þar vel við honum 
tekit. Bjarnispurði hann um heilsu manna ok 
búfjárhagi. Húskarlinn kvað vel þoka áleiðis um 
heilsu manna; enn um búfjárhagi kallaði hann 
gerast hit óvænlegsta. Ok um morgininn, er 
húskarlinn fór í braut, leiddi Bjarni hann ór 
garði ok mælti: „Bið þú Þorkel gera annat- 
hvárt, flytja hingat hjú sín ok fénað, ella mun 
ek þangat flytja slátr ok fjárfæði, svá at eigi 
þurfi um at huga félát, ok ver nú drengr góðr“. 
Húskarlinn fór nú, ok kemr svá heim, at menn 
váru undir borð komnir, ok bar Jórunn mat 

fram. Hann gekk fyrir Þorkel, kvaddi hann 
ok segir honum öll orð Bjarna. Jórunn nam 
staðar á gólfi. ok hlýddi á, hvat hann mælti; 
enn Þorkell svarar engu. Þá mælti Jórunn: 
„Hví muntu þegja við því, er svá cr drengilega 
boðit ?“ Þorkell svarar: „Eigi mun ek bráð 
Svör veita þessu máli; þvíat kostaboð þessi munu 
flestum mönnum á óvart koma“. Jórunn mælti: 
„Þat vilda ek at við færim til Hofs á morgin 
ok hittim Bjarna. ok þykkja mér þvílík boð 
allsæmileg af þvílíkum manni, sem hann er“. 
„Þú skalt þessu ráða“, segir Þorkell, „því at 
ek hefi oft reynt þat, at þú ert bæði vitr ok 
góðgjörn“. Um morgininn eftir fara þau Þor- 
kell heiman tólf saman, ok er för þeira var 
sén frá Hofi, þá var þetta sagt Bjarna. Hann 
varð feginn ok gekk á móti þeim ok fagnaði 
þeim Þorkeli vel ok bauð þeim þar at vera. 
Ok er þeir áttu tal með sér frændr, þá ripp- 
uðu þeir upp öll málaferli þeira vel ok einarð- 
lega. Síðan bauð Bjarni brodd-Helgason Þorkeli 
Geitissyni sætt ok sjálfdæmi, ok kvaðst hans 
vilja gjarna gera mundu um alla hluti þaðan í 
frá meðan þeir lifði báðir. Þorkell þektist 
þessi boð vel, ok sættust þeir nú heilum sátt- 
um. Gerði Þorkell hundrað silfrs fyrir víg 
Geitis; seldi svá hvárr þeira öðrum grið, ok 
heldu vel síðan. Bjarni var röskr maðr. Eigi 
hafa Hofsverjar verit spekingar miklir, enn þó 

hefir þeim flest vel tekizt. Þorkell var höfð- 
ingi mikill, ok hinn mesti hreystimaðr, ok mála- 
fylgismaðr mikill. Fé gekk af höndum honum 
í elli hans, ok er hann brá búi sínu, bauð Bjarni 
honum heim til Hofs, ok eldist hann þar til 
lykta. Þorkell varð kynsæll maðr: Ragnheiði 
dóttur hans átti Loftr Þórarinsson, ok áttu þau 
níu börn; Halla var dóttir þeira; hana átti 
Steini, faðir Höllu, móður Þorláks byskups hins 
helga. Ragnheiðr var systir Þorláks byskups, 
móðir Páls byskups ok Orms Jónssonar ok Jóns 
prests Arnþórssonar. Ok lúku vér svá Vápn- 
firðinga sögu. 





Viðbætir 


úr Landnámabók. 





Eyvindr vápni ok Refr hinn rauði, synir 
Þorsteins þjokkubeins, bjuggust til Íslands af 
Strind ór Þrándheimi, því at þeir urðu mis- 
sáttir við Harald konung, ok hafði sitt skip 
hvárr þeirra. Refr varð aftrreka, ok lét kon- 
ungr drepa hann, enn Eyvindr kom í Vápna- 
jörð ok nam fjörðinn allan frá Vestradalsá, ok 
bjó í Krossavík hinni innri; hans sonr var 
Þorbjörn. 

Steinbjörn körtr hét sonr Refs hins rauða; 

hann fór til Íslands ok kom í Vápnafjörð. Ey- 
vindr föðurbróðir hans gaf honum land alt milli 
Vápnafjarðar ok Vestradalsár; hann bjó at Hofi. 
Hans synir váru þeir Þormóðr stikublígr, er 
bjó í Sunnudal, annarr Refr á Refstöðum, þriði 
Egill á Egilsstöðum, faðir Þórarins ok Þrastar 
ok Hallbjarnar ok Hallfríðar, er átti Þorkell 
Geitisson. 

Ölvér hinn hvíti hét maðr, sonr Ásvalds 
öxna-Þórissonar; hann var lendr maðr ok bjó í 
Álmdölum; hann varð ósáttr við Hákon jarl 
Grjótgarðsson, ok fór á Yrjar ok dó þar; énn 
Þorsteinn hinn hvíti, sonr hans, fór til Íslands, 
ok kom skipi sínu í Vápnafjörð eftir landnám; 
hann keypti land at Eyvindi vápna, ok bjó á 
Tóftavelli fyrir utan Síreksstaði nökkura vetr, 
áðr hann komst at Hofslöndum, með því móti, 
at hann heimti leigufé at Steinbirni kört, enn 
hann hafði ekki til at gjalda, nema landit. Þar 
bjó Þorsteinn sex tigi vetra síðan, ok var vitr 
maðr ok góðr. Hann átti Ingibjörgu dóttur 
Hróðgeirs hins hvíta; þeira börn váru þau Þor- 
gils ok Þórðr, Önundr, Þorbjörg ok Þóra. Þor- 
gils átti Ásvöru dóttur Þóris graut-Atlasonar; 
þeira sonr var brodd-Helgi. Hann átti fyrr 
Höllu Lýtingsdóttur, Arnbjarnarsonar.  Þeira 
sonr var víga-Bjarni. Hann átti Rannveigu 
dóttur Eireks ór Goðdölum. 

